
Hochdorf ~ Naboxa ke Azilugal 


Naboxa ke Hochdorf tir sersafa tcarma ke keltaf 
gejik ke taneafa rekola ke Azilugal, kosmayana 
bak 1977-1978 koe Hochdorf an der Enz tis 
revava ke Eberdingen lenttalte Stuttgart koe 
Germana. Vayayana bak 1979 va kulapaf caxaf 
mukeem al bilder. 


Izvafa is tawavopafa orka 

Naboxa tir evlafa gu tena ke -VI-“*2 decemda 
( moni -530/-500 ) ise tir ke Hallstatt araya. Tir 
ke lana rawopafa belca dem konaka naboxa ke 
Boii sersokilik banugale bliyis. Bata belca koe 
lentalpaf birtey tawavopon tigir, trabe koe 
coyuntapa male Paris azeka kale Ceska dem 
geefa Germana is Swiza is Ostera. Bato 
sersaxo tcastafo uton ice gejopafo kooxo va 
kazafa moortera stujeyed, tulon sersaxo ke Vix 
koe Bourgogne gola, is Lamone Pemaxo koe 
Doubs utca koe Franca, is Heuneburg 
folkayenafa ralma poke Donau bost. Vuestes 
debak koe Halstatt koe Ostera tigir. 


Rawopafa orka 

Bata naboxa leve tawafa tcarma besanafa gu 
rapor is xakolafa gu 60 m- is uldinenon ontinafa 
gu mon 10 m- 
Kanton  tigiyir. 
Sugayan fukap 
dem dzeta 
yombanafa gu 
inta is dem 
toloya milavafa 
yultava kum 
intaf trink idjon 


IZvA IS ARAYA 


ice tcarma tiyir, i kum trink lumaf gu 7.4 m- x 7.5 
is 4.7 m- x 4.7. Darka wale toloya yultava gu 
rapor vas 50 decitor zo riyuyur ape enide 
caxadebak gu rotis elakesik di zo nendoyeyer. 
Bak tiskiyis ugal, kepaita besasa va fuk ve 
atitsuyur aze tcarma tuwavon vwaweyer. Kali 
kosmara, naboxa wan tiyir envarafa nume va 
xim ke lane ayikye sivakon bluctekirafe is 
mukeem vas burkafa kuluca di robildeyer. 


Burkaf mukeem 

+ Tela loburkafa muka tir teca saxatca kum 
moavayaf iyekot, i kline ilava evlon gu mon -530 
AGJ, lize alto ke balemsandafe ayikye 
daykeyer. Va bata mukinda denu Etrusci arayik 
logubeon trasit voxen zikexa ke bata saxatca 
vas konaka ordon keltafa kira ruldar. Kle bato 
guto rotir zo kobureyer aze zo tolzikeyer ike gan 
keltaf yambudik zo ksudayar. To tir antaf grupen 
tulok dene Kelt saneikeem. Tadle ke zikexa tir 
dem ranyes korik moe krafol giskis va deba. 
Keve geuk ke saxatca, korik gu ardova zo 
kaatoeyed : baroya tola dem takakadis korik va 
sint lentegis. Bat ervokiraf korik gu stutesik ik 
gejik bak migafa stutera zo pilkomodad. Toloya 
eda otson zo volayad ; ayikye dem dug is prosil 
koe nuba moe kota eda ranyer. 


Kotavaf Izvugalayak [-1000 — -800 : Europa] 


Sinka is Anameda — Irubara is Vegedura — Ckane is Gandura — Yamba is Miga 


Valente Europa, miduraf 
xekeem vion al towar. 
Demadezark, vey iriga- 
gama wan tiyir gorack ke 
tawamidura. Tawadayik va 
| konaka ruxacka dum olyub 
is dent is xot is urt wan 
midud. Jaftolaf bonoleem 
koe gola dem lowawaf sid 
wan tid zolonaf. Koe 
krimtaxo, sinka dere tir 
dem kabaya. 


MIDURAFE CKANE 


Dezarkara 


OPELAFA VREDA 

Koe Italia bak Azilugal, 
tawadayik koe baplatawaxa 
dem intatrinkeem giskisa 
va koridafa kepaita iruba- 
yad. Tawoldafa teza ton 
caxafa fiumta guon zo 
ksudayad. Taneafa wida 
zabduyuna koe Roma bak 
X-eafa decemda tiyir dem 
kirka dum bata. 


Kirkakorafa fiumta, Roma, Italia 


HocHDoRF ~ NABOXA KE AZILUGAL 


+ Balemokolafa is balemkrafolafa eda dem 
wastas ugol va ronefa rebava ke naboxa 
kereler ; voldum aryon naboxa me zo grikseayar. 
Inafa azeba tiyir vajapayana gu iyekotafa porma. 


e Lerdoya Uliranola tiyid Ievrumkayana bene 
rebava : anyustoya kum jaftolafa nola ( ke Bos 
primigenius katca ) is tanoya logijafa kum azil 
tiyid besanafa gu moavaf toaz. 


+ Trigap kobureyen mal Ellasa is dis va ceke vas 
mon 500 inoc ; conyuta ke koldulixa koe ludev zo 
katrasiyid. Baroy krapol kum iyekot va doma ke 
gadela ziked. Toloy ke sin tid male Gijafa Ellasa 
vox bareaf tir ke lizukafa iara. Ban bareaf krapol 
va tupilkara va vola xantafa gu Roneka ke ayik 
ke toza ke taneaf azilugal vrutar. Va rietolk ke 
keltafa araya bam rokaatoer, i ke araya azon 
vonewesa nope manyona uzera do Roneka, 
tulon kan tunoawesa birafa kazara. 


e Alto ke awalkik tiyir do moavafa roga isu bergak 


isu nubaskak is dere konaka gedrafa imizxa, 
kota besanafa gu moavaf toaz. 


e Jontik iyekotaf pormolk don konak kobureyen 
mal Ellasa, vox dere konakar darsafa muka is 
tcekak is tcata. 


Caxafa miga 

Ordafa gu naboxa ke 
Hallstatt araya, eda va 
rundapa kereler kire va 
kabdunedira va alto isu 
remburera bak caxa ape 
co zanudayar. Dile okol zo 
westayad aze do awalkik 
konaboxayad. Wori koe 
rawaopaf debak ke 
Hochdorf, meka conyuta 
me zo katrasiyir. Dum 
aryona sersafa naboxa ke 
mila  rawopafa  belca, 
watsa va caxaf lorot tir 
divedjapafa ; trigap ape 
tiyir kotraf gu ulida isen 
jontikafa porma is lerdoya 
uliranola ke Hochdorf 
jupad da va atayafa vor- 
ulira dositasa va caxafa 
miga trakut. 


Nuyafa ewava male internetxo : 
https:/commons.wikimedia.org 


Internetxo : Kotava : langue, littėrature / ava, suteroteem 


https://kotava1837481.wordpress.com/2018/11/15/izvugalayak-1000-800-europa/ 


NYOFARA VA AZILTUYAVAWER 
Azil koe to Pokefa Roneka moni 
-2000 ta iara va jontika amidafa 
ervoinda isu xekinda toz zo 
malsaveyer. Voxen konaka 
decemda di tiyid adrafa abdida 
mancoba koe Europa dilizeyer. 
Oxam moni -1000 koe banugale 
Ellasa lize koe naboxa va azilxa 
wetce firviks pu awalkik rotrasit. 


Awira ke azil va dimblira ke 
ellasaf seltay is nopefa vanke- 
dara ke widsoka ke Pulukugal 

al yordapar. 

Azil tiyir guntas loon dam lut 
kiren inaf kawot sotir tigipis. Kan 
kalvekafa egara, va ervo ik xeka 
dem delapafa gabexa rowarzer. 
Soe ta divoksera va azil gu 
kawot, seotana idulotapa koe 
cade sotir adrafa. 


IYEKOTAFA KUDJAMA 

Nyofara va iyekot tiyir zaskafa 
koe Sardegna bak -Ix-eafa 
decemda. Tulon katclafa kudjama 
kaatoesa va gejik is okilik irubas 
koe gijarotifi raporafi widaki dem 
ontinafa rebava is rasek zo 
warzeyed. Koti widaki tiyir deba 
ke lizukaf nafalik ik staba. 


Iyekotafa kudjama, 
Sardegnaa 


= SUTEROT 


Va Enide tudirnusaya, kotviele kona sinafa lospa va 
jowa vanniyir, pune kan jinafa gubefa tra jontikote 
tcekayd, voxe tceka tolke vom sin lubeyed. Sin va 
tageltafa ervosoluma batkane tavuyud nume en foliyid 
da iyela vome lana titickafa soluma anton tigiyir. Wori, 
ZEN va lana budaxara videyed, i va zekasisa is turintasa 
Kotavaxak dem sutergt edje izgon ice aalxo men tigiyid, nume va bitej gu 
| jinafa wira wan palseyed. 


Kepeyeson, va sinafa guyuca tulegaya, aze, ba 
J.-H. Rosnv Ainė | teveafa gazda, lent jin valev duelapa arte baroya 
7 | trasolumacka milk va int player. 


Va mefavlaf tcekasuray vere stakseye. Bam, sinafa 
obrara loloon komodeyer nume nira tunuyaweyed lion 
dam bak toza ke jinafa tiskira. 


pesteyė poiskaf. Keyė, lecen eroyaf direkeugal va 
tanoya tceka rupteyer. Ede bata vol co-lajupuzar, rotir 
mevieli Xipehuz tisik zo co-djuprobagalatad, nume 
battode, tokkane co-rogrupeyė kase kona ayafa 
vordava va sin sobakar ? 


| 
| 
| 
| 
| Tiyir gorukaf bartiv. Jinaf ast buupuyur eke taneon 
| 
| 
I 


Berpotam (1887) 


Kotava, tela tamefa golerava t 


Wori, abicabicon jinafa kuranira xultuyur, va ast 


smilkfeyap izgon ice aal mezekason tigiyir ; inaf sizuntas bitej van jin rwodeyer. Granafa tra 
atceweyer ; ko rid tceka azdason malniyir... aze Kipehuz tisik, uzayan, lubeyer aze licaweyer 
ise turaporaweyer. 


Mamtafe ie ke xultura div jinaf ast bimileyer. Masotceson, wendeson, va Tanik grewayá. 


Kle, sin tiyid robakan gu ayafo ervo, i bat mayakaf Xipehuz tisik ! Ropokoleyet da va sin di 
rovilayat ! 


Bam, mekivason, iskeyé da jinaf ast buuyur, iskeyé da saipafa lexa mamayar, jin gripolepeyes 
va rekeugal ke intafa zaava, jin, valeve remnira ke koceem is faltaf vewuk ke bup, jontikviele 
patavayas da bal tol-decemda datafa tamava kev Xipehuz tolgenira va twawera ke intaf 
kimeem co-pestaleter. 


Voxe wori, viele alban Miel gin stiyir, i trakus Miel, pune izga mo jinafa tierduca lubeyer, i mo 
niga icde voldokruldera ke ayik do Xipehuz tisik. Icde vanmecobara va bantol gotitisa volokafa 
kreda ta blira ke battol. 


TOLEAF DOV 
VII : Bareafa rekola ke neva ke Baxun 
1. 


Gertik is guazik is okilik va jinafa nega skebunon al terektayad ; otson ic beto antiaxo vultesik 
va warzotany tolkaliyid. Pirdotap benplekuyur da gejik ba teveaf taelcek ke 22649“ ilana koe 


XIPEHUZ TISIK 


Mesur Asar va sint di katanayad, ise katcilik va baerdafa geja tujdeyed. Lo vuntoy Zaxelal gejik 
vanvulteyed ; jontik lyumasik ke ezefa zaava ( Dzum is Sax is Xald ) jekun gan sposuca 
artlaniyid enide va bat cosap di pomayad. 


Ksur gan sanoya tcekasikafa ema zo ivamudayar, voxe kota tcekara kev Xipehuz pendanaca 
tineyer, nume xeyaf gejik jontikote xonukayad. 


Bam, remi konaka safta, eaftacapa dene ayafa ervolia abdivodayar... 


Ba bareaf viel ke anyusteaf taelcek, ervokiraf gu wed dem gemaf uul, pu yone meropatane sane 
dakteyė da va Xipehuz tisikeem ant fu lyumaya, pokoleson va vilara va budaxara awisa kev 
ageltuca ke jinafa nega. 


Loum is Demja is Anaxre, i nazbeikye, va jinaf goraks tizon tsuneyed ise va jinafa runda me 
djunariyid. Ise Loum kaliyir : « Me rolanil lecen ba rinafa xonukara kottan folitir da Xipehuz tisik 
tid volrobakan nume ayazaava di xonukatar. » 


Demja is Anaxre is jontik okilik milinde pulviyid, ise krupteyė da bat karolaks tiyid malyaf nume 
buluyu. 


Bam, Loum va jinaf wed dem nolanubelt konariyir aze va awalkolafa jowa remlaniyir nume 
Xipehuz tisik kaliapon vanniyid. Tan wilupaf Iloon dam kotar, fu uzayar, vexe Loum rukuzaf loon 
dam kraimol mangiyir aze va Xipehuz tisik anamlaniyir aze welvupuson kevlaniyir ise va opafa 
nubema flexayar. 


Mezekase sane wiyid da kevelik atitsuyur aze licaweyer ise turaporaweyer. Vuntoya puda va 
faltafa gazda ticstiyid, voxe Loum ixam dimlaniyir aze va jowa vomlaniyir. Inaf aliaf yolt vanmiae 
ervolia priduyur. 


2. Taneafa meldara 
Bak 226497 ilana ke tamava, ba pereaf viel ke anyusteaf taelcek. 


Ba vanafiz, azra mamayad ; gamiafa myelga va iyekotafa biota ta meldarapa tazeyed. Decemoy 
ebeltaf ayadol is tol-decemoy okol gan gertik zo vikeayad, ise alub-sanoye nazbeikye do jin va 
Tanik blikeyed. 


Awalt winta ko kerafa gazda koartokaweyer, okilik kabdue ervoliaredjel tcepayad, kizoyura ke 
dilfura do trucafa vultera ke vuntoy lyumasik laumayar. 


Nazum grelt, taneon, va volnik domuyur aze luymara tiyir pelkafa. Tore axaf is dolisten gan yona 
bulafa vordava, gejik fure raveyed kane va Xipehuz tisik godendayad ise rovilayad. Bam, kot cos 
( Zaxelal is Dzum is Sax is Xald is Xisoastre is Pcarvan ) buus dum welfa, va azeka is aalxo 
belcon tolgeniyid aze va amlitaf kevelik kotliz ivamudayad. 

Jontikedje meld tiyir krogaca ; staksik dun artlakiyid aze pu gertik givayad da ayik 
decemdecemon xonukayad, voxe sinafa awalkera zo jaxadayar. 


Ba anteyas bartiv, Sudar nazbeikye dem tuzaf nugeem, stakseyene gan Loum, piyir aze pu jin 
kaliyir da, sotre kot vilan Xipehuz tisik, tol-sanoy minik xonukayad. Jinafa gloga tuebeltaweyer 


XIPEHUZ TISIK 


ise takra tupoiskaweyer, aze jinaf kutceem prejayar : 


— Coba tir inde ant Gadik kuranir !! 

Aze setikeyeson da otara va gejik va vunt-balem-kune woda al naavdayar ise grupeson da 
Xipehuz tisik tiyid mon balem-decitoy, trakuyu da bareacapa ke datafa ervolia su xonukayar, 
voxe tawava va ayik di pasuyur. Okie, goxe ervolia rotir me di stapeyer. 


— Kle tir cenera ! ~ gabenton prejaya. 


Vexe edje va batcoba modovaya, pune kizoyura ke meld va aalxo lopoon skotcesiyir, aze, 
flavaflavapon, gejik dimawiyid voxe kot van giwasa jowa faxieson otceyer. 


Bam va Xipehuz tisik wiyir, sin va dom artniyid, mea mebelcon dum gazdon, vox ton ivamufa 
lospa sotre tolsana is vodjus va intaf tey van istak. Tuke bata tirka, merobakan, van minyon 
voljupekas gejik abduniyid aze mayakon stakeyed. 


Tiyir surterapa. 


Lolaof lyumasik va otcera anton modovayad. Wori, nekev sugawalkera tuebeltasa va jinafa 
gloga, va baliaf fiukeem keon dizveyė, djupotrasison va kona wayotera va mana zaka, lecen 
jort is kevjiva jontikviele keveon sokirubad. 


Bali va jin gu toloya kosmara yoke bata dirnura va undera gableyer. Taneon katcalaya da lize 
minaf grelt jontikote tigiyid voxe Xipehuz tisik abicote, pune stakera, taneon meropatana, 
illaumayar darpeda vordava ke volnik leleon uzayad ise jontik dendanik moi liafa spikonara 
madagiyid. Tel loprantaf va gla tere dace cugeke acagiyid nume nekev yona tolaskina dilfura 
wan otceyed. Larde konaklize moe meldxo mila wica konakviele dilizeyer, pune rovezolteyė da 
Xipehuz tisik toz cueyed ise sinafa vilasa gijarotiuca va lana kima me kaikfiyir. 


Toleaf katcalaks fikunton tukotras va taneaf, gan Xald lospa zo deayar. Bat kimtaf korik, iste 
jontik volnik, ilfolis va intyon wedam, va luc divsidayad aze gu flavoda zanieyed batkane 
lasuremlaniyid. Batcoba va jin akoyepeyer lecen jupekayad. Va Xipehuz tisik tuvolmilbavawes 
yoke yona vordava sotre san-tolda, is mon lik ke Xald ervolia divvawas rem fenkune fe, wiyir. 
Vexe inc, manaca, lyumasik ( tulon konak okilik ) zanies va iyekotaf gor lodam luc, alieson va 
volnik va int tire atayad. Dere gokatcalat da flavodara va Xipehuz tisik bakansayad Iecen 
lubeyes tisik kotote wiluon madagiyid aze gin onkayad. Va jontolaf kosmaks gu zolonacapa 
icde direkefa lyumara soe torigiyi. 


Wori surterapa wan dilizeyer. Cenenikafa otcera va tawava taulesiyir ; abdi siel, vanmiae 
Xipehuz ivamu, minaf xonukasik is konak decemoy lyumasik tice aal anton zavzagiyid. Bali ke 
kot bantan tiyir eaftafi kire gan Xipehuz tisik avplekus va kunoy tey van bravakiraf gameem zo 
anteyayar. Remi konak bartiv valeve keltap, sinafa mayakafa iera tauleyed. 


3. Baxun zo dasugdar 
Direvielon, sane va moblisik otayad. Droka ke bat meld efe tiyir vas mon Ierd-decitoy ayik ; 


utcorafa gunestera bazeyer da tazdaks ke Xipehuz tisik tiyir vas tev-decema. Battode xonukara 
ke kot volnik va san-aluboy ayik al tapileyer. 


XIPEHUZ TISIK 


Gripokolera koe takra inkeweyer, jontiktan va okilik ienayad ise va mayakafa tegira djujovleyed. 
Batviele, prejambon, ist pemaxo abdulaniyi aze va nyukuca ke gloga pu gejikeem toz 
culimepeyė. Eruyu kase min isket da kot ayik di xonukar vode lodame va pak di wetat ; danediyi 
da arti sanda Zaxelal coyunta gan tazukindeem di zo tolgeniyir, az arti tol-sanda va Xald vo isu 
Sax isu Pcarvan isu Xisoastre ; aze, batkane divmodayason va sinafa jiluca, jupaya da dosteyed 
da va teveaca ke crakefo tawavo ixam al dimdigiyit ise volnik ko aalxo barkrilon al zo malplatiyir. 
Adim va jinyon dizveks goleyė, jupaya da gildayad da Xipehuz tisik me tiyid merocuesin ise 
intaflavoda rotrovgayad nume sin va robakana kerdela di govedivnediyid. 


Amlitap moe azeka gazayar, pokolera va jontikote terektas gejik gin denfiyir. Ise ta laumara va 
dirnura, va konake gestane de kum inta pimtaya, i va de ta belcon dilfura is rojura. Seramuca gin 
mopleweyer, sane va jinafa pulvira permuyud nume okilik va intafa dirgara tit jin rundayad. 


4. Artazukera va ervoeem 


Remi konak azaf viel, va aal jontikote volmiv balieyė, ise va teza va bagaf roburen karniz ziliyi. 
Batse fliotafa pimtara : orala dem abrotce vas peroy ladavacek is mante vas toloy, gluyana gan 
konak oblay gu koefa orala dem mante vas tanoy ladavacek is abrotce vas aluboy. Tevoy ayik ( 
toloy buresik is toloy gejik ervokiraf gu avinkafa intakabapa is toloy ar gejik dere dem intakaba 
vox dem gemapaf yantuul, is kottan ison paasleyen gu tra is tceka ) waleon delvejon rotigiyid ise, 
bravanon kev davafa gla ke Xipehuz tisik, ko aalxo rolaniyid. Artlanison va solumacka ke volnik, 
gejik dem avinkafa kaba godendayad ise gotrovgayad ise gopoayad da volnik di nisawer, ise 
kabakiraf tcekasik va bitej kan kaba ok tra sedme goaspil gokulmeyed. Oye mialukafe rane ke 
Xipehuz tisik va tanoy ladavacek is acku kaikfimiyir, va karnizeem deraykaya inde bak lanira 
divefa orala va ontine vas tanoy ladavacek is amu vamoe sid me kaikfiyir, nume batenide 
blagarama va levburexeem gluyas gu koefa orala burena gan nuba stapeckeyer. Larde ison 
Xipehuz tisik va guraf lirk me gruticnir ise anton ranyeson grupabdunir, pune ta gelbera kev 
sinyona davafa dilfura karniz batinde envayan stapeyer. Efe, sin va minaf warzaf ervoeem di 
lasuganteyayad, nume konaktode di jupekayad, vexe larde sinaf tey sotid keskotansaf vome 
minafa tcekasoluma, ta lakoteyara di gonisaweyed. Ostik, larde mana sotir meverefa, kan kaliafa 
laniratiura loviele di rodivvawayat. 


5. Toleafa meldara 


Bak 226492 tamavilana, ba san-taneaf viel ke anyusteaf taelcek. Remi bat viel toleafa meldara 
kev Xipehuz tisik dilizeyer, ise okilik va ilamafa dirgara pu jin al deayad. Battode va saneeem gu 
baroya ervolia solzarteyė. Vani vanawalt, va balem-kunoy gejik ervoayan sedme karnizaf bolk. 
Bata dilfura tiyir gojafa leon dam tela ke pereaf viel. Grelt, sotre milk vuckunon deraykayan azu 
milk, va aalxo vion kolaniyid, aze kakevera tozuweyer. Remi taneaf bartiv tiyir gunton gu ayik 
larde Xipehuz tisik gan warzafa pendanaca zo xayeckeyed ; loa decemoya tazukinda 
xonukayad, ika biwe sanoy gejik. 


Xipehuz tisik, ke J.-H. Rosny Ainė ( 4-2“ zika ; wana titisa koe diref otuk ) 

Xipehuz tisik, gestaropaf berpotam (1887) ke J.-H. Rosny Ainė belgaf suterotik 
Xanto : Les Xipėhuz, francavon, kalkotavayano gan Damien Etcheverry, 2014. 
Dotay : Kotavaxak dem Suterot. 


Robelin banliz : https://fr.scribd.com/document/202479811/Xipehuz-tisik-ke-J-H-Rosny-Aine 


> LINGEROPA ARTEMISIA GENTILESCHI 


Artemisia Gentileschi ( 1563-1639 ) - Italiaf lingesik 


Grutepesa va lingeropa, Artemisia va alkafa nakila isu izvafa lajupartfir, i 
va oxi banugale torigini gu ani oluafi. 


Roma ( 1593-1614 ) 

Ina koe Roma bak 1593 koblir aze va zovdara is lingera koe lingexo ke 
Orazio Gentileschi gadikye raver. Bantel va Caravaggio nobar nume gan 
inafa lingerinda zo turestar. Yambafa nekinuca ke Artemisia Gentileschi 
vey Caravaggio kle tir mali rumeuca. Tisa san-perdafa bak 1610 va 
Susanna is toloye guazikye skur, i va trutca vey geltreva is listinda ke 
Caravaggio. 


Wetce ayikya, va San Luca Cultim me ronodenfir, i va sistu lospasu va lingesikeem ke Roma is 
amuzesu va yambafa tavera. Batdume gadikye va ilkaf tavesik pu ina dafur, i va Agostino Tassi 
lingesik ( 1566-1644 ). Voxen bantel va Artemisia lajugriromeyar aze boer. Tassi va kurera 
rotuxadason abdizilir voxen ixam tir do kurenikya. Orazio Gentileschi gu papaf erkey arti konak 
aksat temotar. Alkaf enilt is malyerotafa ksubera banugale askid da ina san-anyustadafa zo naker 
enide va inafa volgunuca tumusad. Valevefa voda ke kristeva ( zoesikya ) is malyerotafa fikuca 
( nakera ) va lana swavuca pakon razdatana gan yambafa warzera ke 
Artemisia ape co di nekid. Boesikye gu tanoya koflintafa tanda zo 
lanzar, neken bati restali tuke gijarotif nendasik zo nabildar. Yikya remi 
bata figapafa rekola wan linger. Kadimi jiz, Orazio va nazbeya gu 
Pietro Antonio Stiattesi firenzef lingesik kokurer. Tolonga va Firenze 
koirubar aze va balemoy nazbeik di koblid. 


Firenze ( 1614-1620 ) 

Artemisia Gentileschi va kiewatca koe Firenze gruper. Tir taneafa 
ayikya dostegana gu Cultim ta Zovdaropa. Medici dacik isu yasa va 
inaf fitc karolad. Va Galilei kotgrupaf altelopik ( 1564-1642 ) rungruper 
aze jontikedje di daalar. Bata rekola tir nazbukafa. Voxen kurenik ke 
Artemisia nijer meblodik ixalarsas is tubozapan. Ina va in bulur aze ko 
Roma bak 1621 dimlakir. 


Roma az Venezia ( 1621-1630 ) 

Va Roma mivvexon koirubar edje gadikye koe Genova re soker. Va Cassiano dal Pozzo grupelik is 
fukorlasik tunar. Va Nicolas Poussin ( 1594-1665 ) francaf lingesik dere nobamar. Inafa sposuca 
wetce deltusik tir gijafa voxen ta zikera va kolnapa dum berma ik uja ik wevala me zo narar. Acum 
wali 1627 is 1630 ko Venezia mallakir enide va jafasik banlize di trasir. 


Napoli az Engla ( 1630-1633 ) 

Wan aneyasa va jafara, Artemisia Gentileschi ko Napoli 
bak 1630 mallakir. Va lana kiewatca koe bata widava 
seotar nume va yon lingeks mu wevala skur. Orazio 
gadikye re tir winugaf lingesik va aboyikeem ke Charles | 
ke Engla nume koe London blir. Artemisia gan nafalik tis 
dotayepesik va trutca zo imaxur nume va gadikye bak 
1638 ko London kazokever. [...] 


Varaf teliz tigis koe Kotava Xadola dene Wikipedia. ~ Banliz : https:/avk.wikipedia.org/wiki/Artemisia Gentileschi 


53 RECELA KE TOKAIDO VAWA : RECELA 3 : KANAGAWA 


Recela 3: Kanagawa 


Recela 3 : Kanagawa tir balemeafa gweta ke 


sposaf gwetak vergumveltkiraf gu 53 recela ke || 


Tokaido vawa ( Tokaido Gojūsan-tsugi no uchi ), 
zovdayan gan Utagawa Hiroshige niponaf yambik, 
is taneon piskuyun bak 1833-1834 gan Hoeido. 


Tokaido vawa tiyir vawapa wale Edo ( re Tokyo ) 
tiso kelu ke Shogun patectokilik is Kyoto gindafu 
kelu ke Nipona. Sareon gu Hiroshige, kotafa 
soluma tiyir vas mon 500 km- numen lanis 
koyasik bad mon toloya safta exuleyed. 


Hiroshige va varaf gwetak dem 53 recela ke zalor 
zovdayar. Bata gweta ( Ukiyo-e tazuk) tir Ilum- 
kirafa gu 37 x 25 cm- ( ton Oban breviz ). Tir 
bareafa ke enk ise va greelt koe Kanagawa 
kaatoer. 


Greelt ke Kanagawa 


Greelt koe Kanagawa tiyir bareafa recela ke 
Tokaido vawa. 


Kanagawa tiyir ki ke refa Yokohama widavapa, 
gee Tokyo. 


Kanagawa banugale tiyir dem moltap valey tegira 
nekina gan vawa. 


Utagawa Hiroshige lingesik 
( 1797-1858) 


= 1 


Xantofa piskura : 1833-1834 gan Hoeido 


Piskura : Reisho enk, 1847-1852 gan Marusei 


Varaf teliz tigis koe Kotava Xadola dene Wikipedia. 
~ Banliz https://avk.wikipedia.org/wiki/Recela 3 : Kanagawa (gweta) 

TAMAVA IS TAWAVOPA 


Bumafa rinca ke Tuamotu tursia, Puka 
Puka tirkon icde geef laksiwak vas 14° 
55' 40" is ronef wak vas 138° 47' 36" koe 
geefa Pacifika welfa tigir, rone 185 km- 
male lopokefa rinca is arte 190 km- male 
Tahiti is arte 167 km- male Fakahina. 


Ton tazuk tickir bargentimaf, rinca tir 
aptafa gu koefa anodama abrotcafa vas 
1.7 km-. Welmot ke drakmaserk is anoda 
pakon adoneyena tir vas mon 4 km’. 
Mante ke siday tir vas 0.5 km- iku 2. 
Varafe abrotce ke rinca tir vas 5.7 km- 
isen mante vas cugon 3 km-. Varaf 
welmot tir vas 5.4 km?. 


Te One Mahina wida vatalteon tigisa tir antafo irubaxo ke rinca, dem mon alub-sanoy vegeduks is 
tanoya vawa is konaka kelda dazanisa va acku ke ewala. Arak ke rinca tir kum bixe is uvendaxo. 
Varafa sanelia ke rinca bak 2012 tir vas 166 irubasik ( 195 bak 1988 ). Vugarn tid dotaxe is uja is 
dolta is bema. 


Kore Puka Puka rinca tir ke Tuamotu tursia, pune voava ke sanelia tir tela ke Marguises tursia 
(Ienteon tigisa arte 500 km- ), volse tela ke bata tursia. 


Savsafa izva ke Puka Puka 

Savsaf yolt ke rinca tiyir Mahina. Tana pilkovaca voldum arak ke tursia, tuke inafa anoda, tiyir da va 
lolistaf gerlantamard ( Margaritafera panasesoe ) warzeyer. Imboza moe piluda dere vudimeyed. 
Imboza tiyir baerdaf sulem ise gu lorik zo torigiyir. 


Europaf totasik 

Puka Puka tiyir taneafa ewala ke Pacifika welfa worayana gan europaf totasik. Drig ke Magalhães 
sposaf portugalaf totasik ( 1480-1521 ) bak tanaksat ke 1521 divtotayar voxaze bak abic viel oxam 
zavzagiyir, awuzanon gu isk ke lavada is ilt. Soe birelik rotonayad ise va boniaxopo dem zveri 
frofasi va rinca wemton rotcabaneyed. 


Bak 1616 Le Maire xollandaf totasik isu 
Schouten va ewala gire kosmayad nume gu 
Honden Eylandt ( Ewala dem vakol ) yoltayad 
kiren va vakol moe domega male al kozwiyid. 


Puka Puka moni 1850 vanpir francafo tawavo. 
Titi XX**2 decemda, rinca zo tukristevar 
numazen adlutaxo bak 1916 zo tadler isen uja 
bak 1954 zo vegedur. 


Ba 06/02/1992 Cliff apelk va rinca apkar. 


Wiks va Te One Mahina wida male grocela 


PUKA PUKA RINCA 


Tana lokiewafa ewala va wageyefay 

Titi XX-92 a decemda, rinca va dalafa skapafa 
is seltafa romplekura ugalayar. Lan boniasik 
isu gertik isu okilik ke Fakahina rinca va ki ke 
sanelia ke Fakahina ko Puka Puka tire 
arplekuyud aze va sid kulaf gu goyna is tunji 
tuvodayad. Mon 35000 wageya zo anam- 
taplekuyud numen Puka Puka vanpiyir tana 
lokiewafa ewala ke tursia warzesa va 
wageyefay. 


Vund Wiks va duzuma bak 1950, is kototara va wageyefay 


Sedme vund, Puka Puka tir koinga ke taltefa 

nuga ke Hiro tiso tan lorik ke Polinesia. Bata omafa rinca va acagipis drakcanak aname varafa 
ewala is baroya cuisafa anoda ton frolguke dir. Te vai o Hiro tir taneafa anoda ise va ticawaltara 
emuder liz lavok gublisas va kotak dem birafa katca konir. Te vai o rupe toleafa anoda isteon 
do awalt ba mirasti gildunyur. Isen vuida ke Te vai Tahetahe anoda tisa tela logijafa tir divnira 
ke lava ke anoda ko bira. 


Dank ke Kumea 


O Puka Puka Ey Puka Puka 

Tipaera'a o tōku tu puna Ambikafo vo 

Fagu o tōku ariki Fagu gazikya 

| Kia hipa ake ra Va Puka Puka mafela 

Pia (Pritchardia thustonii ), Te tika o Puka Puka Adre awisa 

katca tigisa koe Puka Puka Ua torikiriki Leve rubixa 

Koe Te One Mahina wida, konaka Ka hipa ake ra Manere mida 

: NGA Te tika o Puka Puka Va Puka Puka 
Pritchardia piafa katca koe matela 

Ua marorororo Ton elzawa. 


poke vawa zo dizved. Pritchardia oxi 
dem mon bar-sanoya katca don 
Makatea pia tir kotkatcafi gu Pacifika 
welfa. 


Ref wiksam va Te One Mahina wida 

TELIZ LIWOMBURA 


Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Xantaza : 
hitps://kotava1837481.wordpress.com/2018/ 
09/02/un-jeu-de-7-familles-en-kotava-2/ 


2° bu : Hochdorf, Azilugal 
2° bu : Kotavaf Izvugalayak 
4° bu: Xipehuz tisik, berpotam 
8° bu : Artemisia Gentileschi, lingesik 
9° bu: Recela 3 : Kanagawa 
10° bu : Puka Puka rinca 
12° bu : Liwombura 

12° bu : Kuda ke Aisopos 


FR 
larme(s) 


Ikuza 


Kotavusa virda 


Virda kotavon sanelayana, nuyon is faston 
romalvajana is rorubiana is rotamzilina. 

Ickriluyun rokeem. PAG / DE. 

Internetxo : www.europalingua.eu/KotavusaVirda 
Bu : www.europalingua.eu/KotavusaVirda/4- 
e otuk:02-2023 

Sanegara : Toleaksat ke 2023. 4° otuk. Rengafa remawisa eipkirafa plawa 
divtraspusa mal iteem nope altokafa 
kranavera ok kontera, Ikuza va itapoz 


dere guabdar ise jupar da va zunes ugolk 
nuyon rotamuzen ok rictayan gan digisik. di divplekur. 


Yunkeks is ewava : ewaveem abugaf gu roka ok 


alma - cot - im - For 


Deaxoloc is valus idatcol 


Deaxoloc, zavzagiyis kadime milkava, gan idatcol zo onkar. Rwoder ise kalir : « Efe grupė, 
idatcol, da ta rinafa estura zo balikė ; voxe enide volporon me di awalkė, valul ise va jin 
stutesi! !!> Edje idatcol valur ise deaxoloc stutedar, vakol ba lor vanvulted aze va idatcol toz 
tcabaned. In pu deaxoloc rwodeson kalir : < Rotaxe dolge jin ! kiren, larde ti atelonyik, yorda 
vol tir valura. > 


Batinde, koncoba askina volkare goaspil, dace gina koe nuba, zo sotiolter. 


Kuda ke Aisopos, -VI-**'2 decemda 
( kalkotavaks gan Yurani Andergan ) 


